Na temelju članka 55. Statuta Grada Koprivnice ("Glasnik Grada Koprivnice" broj 4/09, 1/12, 1/13, 3/13 – pročišćeni tekst 1/18, 2/20 i 1/21) gradonačelnik Grada Koprivnice dana 29.09.2022. godine donio je

# ZAKLJUČAK

**o prihvaćanju prijave za sufinanciranje programa prevencije karijesa kod djece za 2022. godinu**

# I.

Za sufinanciranje programa prevencije karijesa kod djece za 2022. godinu, prihvaća se prijava pružatelja programa prevencije karijesa Doma zdravlja Koprivničko – križevačke županije, Trg Dr. Tomislava Bardeka 10, 48 000 Koprivnica, koja je ispunila sve kriterije za odabir pružatelja programa prevencije karijesa kod djece, utvrđene u Javnom pozivu za sufinanciranje programa prevencije karijesa kod djece za 2022. godinu, od 16.08.2022. godine.

# II.

Financijska sredstva za pružanje programa prevencije karijesa iz točke I. ovog Zaključka, teretit će Proračun Grada Koprivnice za 2022. godinu, Program 3016 Zdravstvo, Aktivnost 301608 Preventivni programi.

# III.

Za pružanje programa prevencije karijesa iz točke I. ovog Zaključka, Grad Koprivnica sklopit će ugovor s Domom zdravlja Koprivničko – križevačke županije, Trg Dr. Tomislava Bardeka 10, Koprivnica.

KLASA: 500-01/22-01/0001 URBROJ: 2137-1-06-01/4-22-5

Koprivnica, 29.09.2022.

GRADONAČELNIK:

Mišel Jakšić, dipl. oec.

# OBRAZLOŽENJE

U Proračunu Grada Koprivnice za 2022. godinu planirana su sredstva za sufinanciranje programa prevencije karijesa kod djece za 2022. godinu.

Javni poziv za sufinanciranje programa prevencije karijesa kod djece za 2022. godinu provodi se sukladno Zaključku o raspisivanju Javnog poziva za sufinanciranje programa prevencije karijesa kod djece za 2022. godinu, KLASA: 500-01/22-01/0001, URBROJ: 2137-1-06-01/4-22-2, od

16.08.2022. godine.

Javni poziv za sufinanciranje programa prevencije karijesa kod djece za 2022. godinu objavljen je na web stranici Grada Koprivnice, dana 16.08.2022. godine.

U roku za dostavu prijava zaprimljena je 1 (jedna) prijava pružatelja programa prevencije karijesa kod djece Doma zdravlja Koprivničko – križevačke županije, Trg Dr. Tomislava Bardeka 10, 48000 Koprivnica.

Prijava pružatelja programa prevencije karijesa kod djece Doma zdravlja Koprivničko – križevačke županije, Trg Dr. Tomislava Bardeka 10, 48 000 Koprivnica, zadovoljava sve uvjete iz Javnog poziva, od 16.08.2022. godine, a što je utvrđeno zapisnikom o pregledu i ocjeni prijave, od 27.09.2022. godine.

S obzirom na navedeno predlaže se gradonačelniku Grada Koprivnice donošenje Zaključka o

prihvaćanju prijave za sufinanciranje programa prevencije karijesa kod djece za 2022. godinu.

Nositelj izrade i predlagatelj: Upravni odjel za društvene djelatnosti:

PROČELNICA:

Ana Mlinarić, dipl. soc. rad.